**Zákazka s nízkou hodnotou**

**na uskutočnenie stavebných prác**

**SÚŤAŽNÉ PODKLADY**

**Predmet zákazky:**

**Obnova vnútorných priestorov Materskej školy, Ul. Dr. Janského č.8, Elokované pracovisko A. Kmeťa č.11, Žiar nad Hronom**

Obsah

[**1.** **Identifikácia verejného obstarávateľa** 3](#_Toc49330891)

[**2.** **Predmet zákazky** 3](#_Toc49330892)

[**3.** **Komplexnosť dodávky** 4](#_Toc49330893)

[**4.** **Variantné riešenie** 4](#_Toc49330894)

[**5.** **Zdroj finančných prostriedkov** 4](#_Toc49330895)

[**6.** **Požiadavky na štruktúru a obsah ceny v ponuke** 4](#_Toc49330896)

[**7.** **Miesto dodania predmetu zákazky** 6](#_Toc49330897)

[**8.** **Lehota poskytnutia služby** 6](#_Toc49330898)

[**9.** **Obhliadka miesta dodania predmetu zákazky** 6](#_Toc49330899)

[**10.** **Spôsob predloženia ponuky** 6](#_Toc49330900)

[**11.** **Jazyk ponuky** 7](#_Toc49330901)

[**12.** **Obsah ponuky** 7](#_Toc49330902)

[**13.** **Mena a tvorba ceny ponuky** 9](#_Toc49330903)

[**14.** **Informácia o subdodávateľoch** 9](#_Toc49330904)

[**15.** **Lehota na predkladanie ponúk** 9](#_Toc49330905)

[**16.** **Doplnenie, zmena a odvolanie ponuky** 10](#_Toc49330906)

[**17.** **Náklady na ponuku** 10](#_Toc49330907)

[**18.** **Typ zmluvy** 10](#_Toc49330908)

[**19.** **Predkladanie žiadostí o účasť (o súťažné podklady)** 10](#_Toc49330909)

[**20.** **Podmienky zrušenia použitého postupu zadávania zákazky** 10](#_Toc49330910)

[**21.** **Komunikácia a vysvetlenie** 10](#_Toc49330911)

[**22.** **Všeobecné informácie k webovej aplikácií JOSEPHINE** 11](#_Toc49330912)

[**23.** **Otváranie ponúk** 12](#_Toc49330913)

[**24.** **Vyhodnotenie ponúk** 12](#_Toc49330914)

[**25.** **Kritériá na vyhodnotenie ponúk a pravidlá ich uplatnenia** 12](#_Toc49330915)

[**26.** **Informácia o výsledku vyhodnotenia ponúk a uzavretie zmluvy** 12](#_Toc49330916)

[**27.** **Podmienky poskytnutia súčinnosti k podpisu zmluvy** 13](#_Toc49330917)

[**28.** **Využitie subdodávateľov pri plnení zmluvy** 13](#_Toc49330918)

[**29.** **Dôvernosť procesu verejného obstarávania** 14](#_Toc49330919)

[**30.** **Súhlas so spracovaním osobných údajov** 14](#_Toc49330920)

[**27.** **Generálna klauzula** 15](#_Toc49330921)

[**28.** **Prílohy** 15](#_Toc49330922)

### **Identifikácia verejného obstarávateľa**

Názov: Mesto Žiar nad Hronom

IČO: 00321125

Adresa: Ul. Š. Moysesa č. 46, 965 19 Žiar nad Hronom, Slovenská republika

Kontaktná osoba: Mgr. Martina Klacek

Telefón: 045/678 71 36

Elektronická pošta: [martina.klacek@ziar.sk](mailto:martina.klacek@ziar.sk)

Emailová adresa slúži len na kontaktovanie v prípade neočakávaného a preukázateľného výpadku systému JOSEPHINE.

### **Predmet zákazky**

je materská škola, ktorá sa nachádza na ulici Andreja Kmeťa č.11 v Žiari nad Hronom. Budova materskej škôlky sa skladá z viacerých stavieb pospájaných vnútorným koridorom a je tvaru nepravidelného T. V ľavej časti sa na prízemí sa nachádzajú priestory, kde sídli klub dôchodcov. Aktuálny stav priestorov je nevyhovujúci, maľby na stenách sú nesúdržné, dlažba popukaná a zariaďovacie predmety značne poškodené. Mesto sa rozhodlo obnoviť tieto priestory v materskej škôlke a vrátiť im pôvodnú funkciu.

### **Komplexnosť dodávky**

Uchádzač predloží ponuku na celý predmet zákazky tak, ako je definovaný v týchto súťažných podkladoch.

### **Variantné riešenie**

Verejný obstarávateľ neumožňuje predložiť variantné riešenie.

Ak bude súčasťou ponuky variantné riešenie, variantné riešenie nebude zaradené do vyhodnotenia a bude sa naň hľadieť akoby nebolo predložené.

### **Zdroj finančných prostriedkov**

Predmet zákazky bude financovaný z vlastných zdrojov verejného obstarávateľa alebo v prípade schválenia žiadosti o poskytnutie nenávratného finančného príspevku bude predmet zákazky spolufinancovaný z prostriedkov Integrovaného regionálneho operačného programu. Verejný obstarávateľ neposkytuje preddavky.

### **Požiadavky na štruktúru a obsah ceny v ponuke**

* + Cena v ponuke za predmet zákazky musí byť stanovená podľa § 3 zákona č. 18/1996 Z. z. o cenách v znení neskorších predpisov a vyhlášky MF SR č. 87/1996 Z. z. v znení neskorších predpisov a musí byť uvedená v EUR.
  + Do konečnej ceny, ktorá bude zmluvnou cenou, musia byť započítané všetky výdavky uchádzača súvisiace s realizáciou predmetu zákazky v danej časti podľa príslušnej realizačnej projektovej dokumentácie, ktorá je prílohou č. 1, týchto súťažných podkladov a podľa požiadaviek uvedených v Zmluve o dielo, ktorá je prílohou č. 2 týchto súťažných podkladov.
  + V cene za jednotlivé časti predmetu zákazky musia byť zahrnuté všetky náklady spojené s realizáciou predmetu zákazky, vrátane všetkých súvisiacich služieb a poplatkov, vrátane nákladov na komunikáciu v súlade so špecifikáciou predmetu zákazky. Záujemca je pred predložením svojej ponuky povinný vziať do úvahy všetko, čo je nevyhnutné na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky.
  + Pri určovaní cien jednotlivých položiek je potrebné venovať pozornosť všetkým prácam, zabudovaným materiálom a nadväzným činnostiam, ako aj od zhotoviteľa požadovaných úkonov a služieb podľa pokynov a podmienok, ktoré sú uvedené v predmete verejného obstarávania a v zmluve o dielo.
  + Do ceny jednotlivých položiek je potrebné zahrnúť celkové náklady spojené s plnením príslušnej časti predmetu zákazky a zmluvných podmienok, t.j. najmä náklady na prácu, práce súvisiace s dodaním a dovozom zabudovaných materiálov, dodaním a dovozom pomocných materiálov a konštrukcií, všetky stroje, vybavenie a zariadenie, ich používanie a údržbu, všetky drobné a pomocné práce (napr. montážne zariadenia), náklady súvisiace s likvidáciou odpadu, drobné a pomocné materiály, dozor a kontrolu zhotoviteľa, montáž, údržbu, dane a clá, bankové náklady, správne poplatky ako aj všetky všeobecné riziká, záväzky, náklady na opravy a údržbu v záručnej lehote, ďalej všetky služby, ktoré zabezpečujú realizáciu prác, dokončenie, individuálne odskúšanie, komplexné skúšky technologického zariadenia, všeobecné riziká a zaistenie bezpečnosti práce, požiarnej ochrany, povodňovej ochrany a ochrany životného prostredia, spolupráca a koordinácia so subdodávateľmi.
  + Do ceny diela v príslušnej časti predmetu zákazky musia byť zahrnuté i náklady na vykonanie všetkých kontrol, funkčných skúšok, aj skúšobných prevádzok, ak sú potrebné, vrátane vyhodnotenia a správ, vykonanie všetkých činností v súvislosti s preberacím konaním.
  + Navrhnutá cena bude v ponuke podľa jednotlivých častí predmetu zákazky v členení:
* celková cena diela v EUR bez DPH,
* sadzba DPH a výška DPH v EUR,
* celková cena diela v EUR vrátane DPH.

Ak uchádzač nie je platiteľom DPH, uvedie navrhovanú zmluvnú cenu celkom. Na skutočnosť, že nie je platiteľom DPH, upozorní v ponuke.

* + Pri vypĺňaní výkazu výmer v rámci príslušnej časti predmetu zákazky je potrebné, aby uchádzač dodržal tieto zásady:
* musí uviesť jednotkovú cenu každej položky prác, použitého materiálu a služieb uvedených v súpise položiek,
* cena príslušnej položky práce, použitého materiálu alebo služby  je daná súčinom jednotkovej ceny a množstva uvedeného k danej položke,
* celková cena za všetky práce, použité materiály a služby súvisiace s predmetom zákazky je daná súčtom cien jednotlivých položiek použitých materiálov, prác a služieb,
* zaokrúhľovanie jednotkových cien a celkovej ceny na 2 desatinné miesta musí byť v zmysle matematických pravidiel.
  + Jednotkové ceny z ponuky musia byť dodržané ako maximálne jednotkové ceny počas celého trvania zmluvy.
  + V prípade, že ponuka nebude v súlade so zákonom o DPH, bude uchádzač požiadaný o opravu. Takýto úkon sa nebude považovať za zmenu ponuky.
  + V prípade, že cena za príslušnú časť predmetu zákazky navrhnutá uchádzačom nebude určená požadovaným spôsobom, ponuka uchádzača v tejto časti predmetu zákazky bude vylúčená z dôvodov nedodržania požiadaviek stanovených verejným obstarávateľom v týchto súťažných podkladoch.
  + Uchádzačovi nevznikne nárok na úhradu dodatočných nákladov, ktoré si nezapočítal do ponuky na predmet zákazky.
  + Verejný obstarávateľ výrazne apeluje na uchádzačov, aby si pozorne prečítali priloženú zmluvu, podľa ktorej bude prebiehať realizácia diela a podľa ktorej bude prebiehať aj financovanie diela.

### **Miesto dodania predmetu zákazky**

* Materská škola, A. Kmeťa 11, 965 19 Žiar nad Hronom
  + Lehoty zhotovenia diela v jednotlivých častiach predmetu zákazky sa nachádzajú v priložených návrhoch zmluvy o dielo.
  + Úspešný uchádzač na základe výzvy od verejného obstarávateľa na poskytnutie súčinnosti k podpisu zmluvy predloží „Časový harmonogram zhotovenia Diela“ spracovaný podľa požiadaviek uvedených v Zmluve o dielo

### **Lehota dodania diela**

do 31.7.2021

### **Obhliadka miesta dodania predmetu zákazky**

Verejný obstarávateľ odporúča obhliadku miesta dodania predmetu zákazky. V prípade záujmu je potrebné kontaktovať telefonicky **Ing. Miloša Čerťaského, mobil: 0907 767 441**

### **Spôsob predloženia ponuky**

* + Uchádzač môže predložiť iba jednu ponuku. Uchádzač nemôže byť v tom istom postupe zadávania zákazky členom skupiny dodávateľov, ktorá predkladá ponuku. Verejný obstarávateľ vylúči uchádzača, ktorý je súčasne členom skupiny dodávateľov v tej istej časti predmetu zákazky.
  + Uchádzač predkladá ponuku v elektronickej podobe do systému JOSEPHINE, umiestnenom na webovej adrese: <https://josephine.proebiz.com>, a to v lehote na predkladanie ponúk podľa požiadaviek uvedených v týchto súťažných podkladoch. Ponuka musí byť predložená v čitateľnej a reprodukovateľnej podobe.
  + V prípade, že uchádzač predloží listinnú ponuku, verejný obstarávateľ na ňu nebude prihliadať.
  + Uchádzač má možnosť registrovať sa do systému JOSEPHINE pomocou hesla aj pomocou občianskeho preukazu s elektronickým čipom a bezpečnostným osobnostným kódom (eID).
  + **Predkladanie ponúk je umožnené iba autentifikovaným uchádzačom**. Autentifikáciu je možné zrealizovať týmito spôsobmi:
* v systéme JOSEPHINE registráciou a prihlásením pomocou občianskeho preukazu s elektronickým čipom a bezpečnostným osobnostným kódom (eID). V systéme je autentifikovaná spoločnosť, ktorú pomocou eID registruje štatutár danej spoločnosti. Autentifikáciu vykonáva poskytovateľ systému JOSEPHINE, a to v pracovných dňoch v čase **8.00 – 16.00** hod**.**
* nahraním kvalifikovaného elektronického podpisu (napríklad podpisu eID) štatutára danej spoločnosti na kartu užívateľa po registrácii a prihlásení do systému JOSEPHINE. **Autentifikáciu vykoná poskytovateľ systému JOSEPHINE, a to v pracovných dňoch v čase 8.00 – 16.00 hod.**
* vložením plnej moci na kartu užívateľa po registrácii, ktorá je podpísaná elektronickým podpisom štatutára aj splnomocnenou osobou, alebo prešla zaručenou konverziou. **Autentifikáciu vykoná poskytovateľ systému JOSEPHINE, a to v pracovné dni v čase 8.00 – 16.00 hod.**
* počkaním na autentifikačný kód, ktorý bude poslaný na adresu sídla firmy do rúk štatutára uchádzača v listovej podobe formou doporučenej pošty. Lehota na **tento úkon sú obvykle 3 pracovné dni** a je potrebné s touto **lehotou** počítať pri vkladaní ponuky.
  + Autentifikovaný uchádzač si po prihlásení do systému JOSEPHINE v prehľade – zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.
  + Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese <https://josephine.proebiz.com>
  + V predloženej ponuke prostredníctvom systému JOSEPHINE musia byť pripojené požadované naskenované doklady (doporučený formát je „PDF“) tak, ako je uvedené v týchto súťažných podkladoch, a musí byť vyplnený elektronický formulár s celkovou cenou za predmet zákazky .
  + Ak ponuka obsahuje dôverné informácie, uchádzač ich v ponuke viditeľne označí.
  + Uchádzačom navrhovaná cena za požadovaný predmet zákazky v príslušnej časti, uvedená v ponuke uchádzača, bude vyjadrená v EUR (Eurách) s presnosťou na dve desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s DPH (pri vkladaní do systému JOSEPHINE označená ako „Celková cena (kritérium hodnotenia)“). Uchádzač zároveň nahrá do systému aj vyplnený položkový výkaz výmer vo formáte „.xls“ pre príslušnú časť predmetu zákazky, ktorý bude obsahovať rovnaký návrh na plnenie kritérií pre danú časť predmetu zákazky, ako ten, ktorý je ním vložený do systému JOSEPHINE.
  + Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidla „Stiahnuť ponuku“ a predložením novej ponuky).

### **11. Elektronická aukcia – aukčný poriadok**

* + Verejný obstarávateľ použije elektronickú aukciu podľa § 54 zákona o verejnom obstarávaní na predloženie nových cien upravených smerom nadol a to vo vzťahu ku každej časti predmetu zákazky samostatne (tj. bude realizovať samostatné elektronické aukcie, ktoré sa nebudú časovo prekrývať). Nové poradie uchádzačov v jednotlivých častiach predmetu zákazky sa v elektronickej aukcii zostaví automatizovaným vyhodnotením, ktoré sa uskutoční po úvodnom úplnom vyhodnotení ponúk.
  + V súlade so zákonom o verejnom obstarávaní elektronická aukcia nezačne skôr ako dva pracovné dni odo dňa odoslania výzvy na účasť v elektronickej aukcii.
  + Predmetom elektronickej aukcie bude uchádzačom ponúknutá celková cena s DPH za príslušnú časť predmetu zákazky v EUR. Elektronická aukcia sa uskutoční pre každú časť predmetu zákazky samostatne.
  + Verejný obstarávateľ nie je povinný použiť elektronickú aukciu, ak by sa aukcie zúčastnil len jeden uchádzač.
  + Prípravné kolo je časť postupu, v ktorom sa po sprístupnení eAukčnej siene uchádzači oboznámia s aukčným prostredím pred zahájením Aukčného kola (elektronickej aukcie).
  + Aukčné kolo (elektronická aukcia) je časť postupu, v ktorom prebieha on-line vzájomné porovnávanie cien ponúkaných uchádzačmi prihlásených do elektronickej aukcie a ich vyhodnocovanie v limitovanom čase.
  + Ponuky uchádzačov budú posudzované na základe hodnotiaceho kritéria: **najnižšia celková cena** v EUR s DPH a to za každú časť predmetu zákazky samostatne. Prvky, ktorých hodnoty sú predmetom zmeny ponuky uchádzača v elektronickej aukcii sú: uchádzačom ponúknutá celková cena v EUR s DPH.
  + V rámci úvodného vyhodnotenia ponúk podľa kritéria stanoveného na vyhodnotenie ponúk verejný obstarávateľ určí priebežné poradie uchádzačov porovnaním výšky navrhnutých ponukových cien za dodanie predmetu zákazky uvedených v jednotlivých ponukách uchádzačov. Výzva bude zaslaná elektronicky zodpovednej osobe určenej uchádzačom v ponuke ako kontaktná osoba pre elektronickú aukciu (z uvedeného dôvodu je potrebné uviesť správne kontaktné údaje zodpovednej osoby).
  + Elektronická aukcia sa bude vykonávať prostredníctvom SW PROEBIZ.
  + V prípravnom kole sa uchádzači oboznámia s priebehom elektronickej aukcie a popisom aukčného prostredia. Výzva obsahuje aj údaje týkajúce sa minimálneho kroku zníženia ceny predmetu zákazky, pravidlá predlžovania aukčného kola a lehotu platnosti prístupových kľúčov a pod.
  + Uchádzačom, ktorí budú vyzvaní na účasť v elektronickej aukcii bude v prípravnom kole a v čase uvedenom vo výzve sprístupnená eAukčná sieň, kde si môžu skontrolovať správnosť zadaných vstupných cien, ktoré do eAukčnej siene boli zadané v súlade s pôvodnými, predloženými ponukami v systéme JOSEPHINE. Každý uchádzač bude vidieť iba svoju ponuku a až do začiatku aukčného kola ju nemôže meniť. Všetky informácie o prihlásení sa a priebehu budú uvedené vo výzve.
  + Aukčné kolo sa začne a skončí v termínoch uvedených vo výzve. Na začiatku aukčného kola sa všetkým uchádzačom zobrazia:
* ich celkovú cenu s DPH,
* ich priebežné umiestnenie (poradie).

Verejný obstarávateľ upozorňuje, že systém neumožní dorovnať ponuku iného uchádzača. Uvedené riešenie je potrebné z dôvodu nutnosti jednoznačného určenia poradia uchádzačov.

V priebehu aukčného kola budú zverejňované všetkým uchádzačom zaradeným do elektronickej aukcie v eAukčnej sieni informácie, ktoré umožnia uchádzačom zistiť v každom okamihu ich relatívne umiestnenie.

V prípade, ak komisia identifikuje po predbežnom vyhodnotení ponúk zhodné návrhy na prvom mieste, komisia na túto skutočnosť upozorní uchádzačov na začiatku elektronickej aukcie prostredníctvom funkcionality „chat“ SW Proebiz.

* + Minimálny krok zníženia ceny uchádzača je 100,00 € pre každú časť predmetu zákazky.
  + Maximálny krok zníženia ceny uchádzača nie je určený. Uchádzač však bude upozornený pri zmene ceny o viac ako 50 % z jeho aktuálnej ceny. Upozornenie pri maximálnom znížení hodnoty sa viaže k aktuálnej cene položky (prvku) daného uchádzača.
  + Aukčné kolo bude ukončené, ak nedôjde k jeho predlžovaniu, uplynutím časového limitu 20 min. Aukcia bude ukončená, ak nedostane vyhlasovateľ v lehote 20 min. žiadne nové hodnoty, ktoré spĺňajú požiadavky týkajúce sa minimálnych rozdielov uvedených v predchádzajúcich odsekoch. Koniec elektronickej aukcie sa môže predĺžiť v prípade predkladania nových cien (teda pri akejkoľvek úspešnej zmene ceny) v posledných 2 minútach trvania elektronickej aukcie vždy o ďalšie 2 minúty (tzn. k času, kedy došlo k predĺženiu, sa k času zostávajúcemu do konca kola pridajú celé 2 min.). Počet predĺžení nie je limitovaný.
  + Výsledkom elektronickej aukcie bude zostavenie objektívneho poradia ponúk v príslušnej časti predmetu zákazky podľa najnižšej ceny automatizovaným vyhodnotením.
  + Technické požiadavky na prístup do elektronickej aukcie: počítač uchádzača musí byť pripojený na Internet. Na bezproblémovú účasť v elektronickej aukcii je nutné používať jeden z podporovaných internetových prehliadačov:
* Microsoft Internet Explorer verzia 11.0 a vyššia,
* Mozilla Firefox verzia 13.0 a vyššia,
* Google Chrome alebo
* Microsoft Edge.

Správna funkčnosť iných internetových prehliadačov je možná, avšak nie je garantovaná. Ďalej je nutné mať v použitom internetovom prehliadači povolené cookies a javaskripty.

* + Pre prípad eliminácie akejkoľvek nepredvídateľnej situácie (napr. výpadok elektrickej energie, konektivity na Internet alebo inej objektívnej príčiny zabraňujúcej v ďalšom pokračovaní uchádzača v elektronickej aukcii) vyhlasovateľ uchádzačom odporúča mať pripravený náhradný zdroj elektrickej energie, prípadne mobilný internet (napr. notebook s mobilným internetom). Vyhlasovateľ nenesie zodpovednosť za uchádzačmi použité technické prostriedky. Vyhlasovateľ si vyhradzuje právo opakovania elektronickej aukcie v prípade nepredvídateľných technických problémov na strane vyhlasovateľa.
  + Ak by elektronická aukcia zlyhala alebo sa nemohla uskutočniť v dobe uvedenej vo výzve na účasť v elektronickej aukcii (pozvánka) najmä z dôvodu vzniku objektívnych technických problémov na strane verejného obstarávateľa a ktoré verejný obstarávateľ nemohol predvídať (napr. výpadok dodávky elektrickej energie), elektronická aukcia sa zopakuje v súlade so zákonom o verejnom obstarávaní.

**12.**  Jazyk ponuky

Uchádzač predkladá ponuku v slovenskom alebo českom jazyku. Ak je jej súčasťou doklad alebo dokument vyhotovený v cudzom jazyku, predkladá sa spolu s jeho úradným prekladom do slovenčiny; to neplatí pre doklady a dokumenty vyhotovené v českom jazyku. Ponuka musí byť predložená v čitateľnej a reprodukovateľnej podobe.

**13.** Obsah ponuky

13.1. Ponuka predložená uchádzačom musí obsahovať doklady, dokumenty a vyhlásenia podľa týchto súťažných podkladov vo forme uvedenej v týchto súťažných podkladoch. Ponuka môže byť tvorená jedným „.pdf“ dokumentom obsahujúcim všetky informácie alebo môže byť ponuka tvorená viacerými samostatnými „.pdf“ dokumentmi (systém Josephine umožní nahrať do ponuky jeden súhrnný dokument aj viacero dokumentov samostatne).

13.2. Ponuka sa predkladá tak, aby obsahovala nasledovné dokumenty a doklady:

13.2.1 Identifikačné údaje o uchádzačovi, resp. členoch skupiny dodávateľov, ak je to relevantné; t.j. obchodný názov a sídlo alebo miesto podnikania, meno, priezvisko a funkcia štatutárneho orgánu, IČO, DIČ, IČ DPH, bankové spojenie (názov, adresa a sídlo peňažného ústavu), číslo účtu, meno a priezvisko kontaktnej osoby, telefónny kontakt a e-mailová adresa;

13.2.2 Podpísanú zmluvu (bez príloh), na ktorú sa predkladá ponuka (podpísaná štatutárnym orgánom uchádzača alebo osobou oprávnenou konať za uchádzača, resp. za skupinu dodávateľov);

návrh zmluvy je záväzný a uchádzač nie je oprávnený svojvoľne meniť ustanovenia zmluvy alebo jej príloh;

uchádzač vyplní v zmluve požadované informácie (identifikačné údaje a ponúknutú cenu);

zmluva môže byť podpísaná kvalifikovaným elektronickým podpisom osôb konajúcich v mene uchádzača alebo môže byť podpísaná listinne a v ponuke bude predložená naskenovaná (napr. formát pdf) listinne podpísaná zmluva.

13.2.3 Rozpočet diela (Ocenený výkaz výmer) s uvedením cien za zhotovenie Diela;

Celkový krycí list bude podpísaný štatutárnym orgánom uchádzača alebo osobou oprávnenou konať za uchádzača, resp. za skupinu dodávateľov a predložený vo formáte .pdf

Uchádzač vyplní výkaz-výmer poskytnutý verejným obstarávateľom (uchádzač vyplní len ceny, nie je oprávnený meniť položky, riadky, formátovanie, a pod.). Rozpočet diela (Ocenený výkaz výmer) musí vo vzťahu k nákladovým položkám predstavujúcim stavebné materiály alebo tovary obsahovať konkrétny obchodný názov výrobcu daných ponúknutých produktov (uchádzač doplní uvedené údaje do stĺpca „Poznámky“ k príslušnej položke v ktorej je uvedené „doplniť výrobcu“ (ideálne odlíšené farbou alebo hrúbkou písma)).

Verejný obstarávateľ požaduje od úspešného uchádzača realizáciu diela prostredníctvom uchádzačom ponúknutých stav. materiálov alebo tovarov (príp. technológií ak ich výkaz výmer obsahuje). Verejný obstarávateľ si vyhradzuje právo pri návrhu úspešného uchádzača v rámci realizácie diela o zámenu ponúknutého materiálu alebo tovaru (príp. technológie) s porovnateľnými, či lepšími vlastnosťami oproti v ponuke uvedeným, tento návrh odmietnuť. Uchádzač môže ponúknuť ekvivalentné materiály, tovary alebo technológie len za dodržania podmienok a pravidiel predkladania ekvivalentov uvedených v súťažných podkladoch. Verejný obstarávateľ má v rámci vyhodnocovania ponuky právo požadovať od uchádzača technický list predmetných materiálov (technológií, postupov), ak má komisia pochybnosti o splnení minimálnych technických parametrov;

13.2.4 Prehľad ekvivalentných materiálov, výrobkov a zariadení, ak je potrebný,

ktorý bude spracovaný podľa informácií uvedených v bode 2 týchto súťažných podkladov

13.2.5 Samostatný očíslovaný zoznam technických listov k ponúknutým ekvivalentom, alebo iných vhodných dokumentov, ak sú potrebné, ktorými bude uchádzač preukazovať požadované technické a funkčné vlastnosti ekvivalentných výrobkov, vrátane podrobných špecifikácií;

13.2.6 Ďalšie dokumenty a doklady a odôvodnenia, ak sú potrebné,

preukazujúce opodstatnenosť a správnosť uchádzačom navrhnutého ekvivalentného výrobku/materiálu a jeho vplyvu na ďalšie položky vo výkaze výmer a projektovej dokumentácii.

13.2.7 Návrh na plnenie kritérií (elektronicky vyplnený v systéme JOSEPHINE - elektronicky vyplniť v systéme JOSEPHINE ako súčasť ponuky;

13.2.8 Doklady a dokumenty, ktorými uchádzač preukáže splnenie podmienok účasti uvedených vo výzve na predkladanie ponúk, alebo jednotný európsky dokument podľa § 39 zákona o verejnom obstarávaní alebo čestné vyhlásenie podľa § 114 ods. 1 zákona o verejnom obstarávaní. Uchádzač môže v zmysle § 39 zákona o verejnom obstarávaní dočasne nahradiť doklady jednotným európskym dokumentom, v takomto prípade súčasťou jeho ponuky bude vyplnený a štatutárnym zástupcom (splnomocnenou osobou) naskenovaný jednotný európsky dokument. Uchádzač môže prehlásiť splnenie podmienok účasti technickej alebo odbornej spôsobilosti prostredníctvom globálneho údaju uvedeného v oddiel α IV. Časti jednotného európskeho dokumentu.

V prípade, že uchádzač využije možnosť predkladania konkrétnych dokladov na preukázanie splnenia podmienok účasti, je povinný originálne doklady alebo ich úradne overené kópie (vrátane úradných prekladov) naskenovať a vložiť ich do systému ako súčasť ponuky. Verejný obstarávateľ môže požiadať uchádzača o doručenie všetkých dokladov predložených v ponuke aj v listinnej podobe s cieľom overiť tieto doklady.

V prípade, že sú doklady ktorými uchádzač preukazuje splnenie podmienok účasti vydávané orgánom verejnej správy (alebo inou povinnou inštitúciou) priamo v digitálnej podobe, môže uchádzač vložiť do systému tento digitálny doklad, vrátane konverzie listinných dokumentov do originálu v elektronickej forme prostredníctvom notárskeho úradu (vrátane jeho úradného prekladu ak je to podľa predchádzajúcich ustanovení potrebné).

Ustanovenia zákona o verejnom obstarávaní týkajúce sa preukazovania splnenia podmienok účasti - osobného postavenia prostredníctvom zápisu v zoznamu hospodárskych subjektov nie sú dotknuté.

### **14. Mena a tvorba ceny ponuky**

Najvýhodnejšia ponuka je tá, ktorá dosiahne najnižšiu celkovú cenu v EUR za predmet zákazky (vrátane DPH).

Cena za predmet zákazky musí byť uvedená tak, že bude jasne uvedená cena v eurách bez DPH, výška a sadzba DPH a cena s DPH zaokrúhlené najviac na 2 desatinné miesta.

Uchádzač vyplní tabuľku stanovenia kritérií s uvedením jednotkových cien a zároveň vyplní aj svoju celkovú cenu do zmluvy.

Uchádzač, ktorý nie je platca DPH uvedie túto informáciu v ponuke.

Celková cena za predmet zákazky musí byť zaokrúhlená najviac na 2 desatinné miesta.

Do konečnej ceny zákazky, teda ceny, ktorá bude zmluvnou cenou, musia byť započítané všetky

predpokladané budúce vynaložené výdavky úspešného uchádzača, súvisiace s plnením predmetu tejto zákazky.

V prípade, že ponuku predloží uchádzač zo zahraničia a ním ponúkané ceny budú obsahovať inú sadzbu DPH, oproti tej, ktorá je používaná na území SR, verejný obstarávateľ odpočíta ním udanú hodnotu DPH od jednotlivých položiek (prípadne celkovej ceny) a pripočíta k nim platnú sadzbu DPH používanú na území SR. Verejný obstarávateľ opraví ponuku ktoréhokoľvek uchádzača, ak jeho ponuka nebude v súlade so zákonom o DPH prípadne inými všeobecne záväznými právnymi predpismi, ktorých porušenie alebo nedodržanie by malo vplyv na konečnú cenu zákazky. Takýto úkon sa nepovažuje za zmenu ponuky.

### **15. Informácia o subdodávateľoch**

Uchádzač je povinný najneskôr k podpisu zmluvy uviesť a identifikovať svojich subdodávateľov podľa § 41 ods. 3 zákona o verejnom obstarávaní.

### **16. Lehota na predkladanie ponúk**

Ponuky musia byť doručené elektronicky do **13.4.2021 do 10.00 hod**

**Platnosť (viazanosť) ponuky:** do 31.10.2021.

### **17. Doplnenie, zmena a odvolanie ponuky**

Uchádzač môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať prostredníctvom funkcionality webovej aplikácie JOSEPHINE v primeranej lehote pred uplynutím lehoty na predkladanie ponúk. Uchádzač pri zmene a odvolaní ponuky postupuje obdobne ako pri vložení prvotnej ponuky (kliknutím na tlačidlo Stiahnuť ponuku a predložením novej ponuky).

### **18. Náklady na ponuku**

Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči verejnému obstarávateľovi a to aj v prípade, že verejný obstarávateľ neprijme ani jednu z predložených ponúk alebo zruší postup zadávania zákazky.

Ponuky doručené do miesta sídla verejného obstarávateľa v lehote na predkladanie ponúk sa počas

plynutia lehoty viazanosti a ani po uplynutí lehoty viazanosti ponúk uchádzačom nevracajú. Zostávajú

ako súčasť dokumentácie o verejnom obstarávaní.

### **19. Typ zmluvy**

Zmluva podľa obchodného zákonníka, ktorá tvorí prílohu týchto súťažných podkladov.

### **20. Predkladanie žiadostí o účasť (o súťažné podklady)**

Záujemca nemusí požiadať o súťažné podklady nakoľko tieto sú umiestnené na webovej aplikácii JOSEPHINE. V profile verejného obstarávateľa na stránke Úradu pre verejné obstarávanie sa nachádza link na tieto podklady. Všetky vysvetlenia a prípadné úpravy budú tiež zverejnené vo webovej aplikácií JOSEPHINE.

### **21. Podmienky zrušenia použitého postupu zadávania zákazky**

Verejný obstarávateľ môže zrušiť použitý postup zadávania zákazky podľa ustanovení zákona o verejnom obstarávaní.

### **22. Komunikácia a vysvetlenie**

Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona o verejnom obstarávaní prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, uchádzačmi počas celého procesu verejného obstarávania, s výnimkou podaní podľa § 170 zákona o verejnom obstarávaní.

**Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, t.j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.**

Ak je odosielateľom zásielky verejný obstarávateľ, tak záujemcovi, resp. uchádzačovi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka/správa. Záujemca, resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie –

zásielky, správy. Záujemca, resp. uchádzač si môže v komunikačnom rozhraní zobraziť celú históriu o svojej komunikácií s verejným obstarávateľom.

Ak je odosielateľom informácie záujemca, resp. uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy verejnému obstarávateľovi. Takáto zásielka sa považuje za doručenú verejnému obstarávateľovi okamihom jej odoslania v systému JOSEPHINE v súlade s funkcionalitou systému.

**Verejný obstarávateľ odporúča záujemcom**, ktorí si vyhľadali zákazku prostredníctvom webovej stránky verejného obstarávateľa, resp. v systéme JOSEPHINE (https://josephine.proebiz.com), a zároveň ktorí chcú byť informovaní o prípadných aktualizáciách týkajúcich sa konkrétnej zákazky prostredníctvom notifikačných e-mailov, **aby v danej zákazke zaklikli tlačidlo „ZAUJÍMA MA TO“** (v pravej hornej časti obrazovky).

Verejný obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Súťažné podklady a prípadné vysvetlenie alebo doplnenie súťažných podkladov alebo vysvetlenie požiadaviek uvedených vo výzve na predkladanie ponúk, podmienok účasti vo verejnom obstarávaní, informatívneho dokumentu alebo inej sprievodnej dokumentácie budú verejným obstarávateľom zverejnené ako elektronické dokumenty v profile verejného obstarávateľa formou odkaz na systém JOSEPHINE.

**Vysvetlenie súťažných podkladov**

Adresa stránky, kde je možný prístup k dokumentácií VO: <https://josephine.proebiz.com/>

V profile verejného obstarávateľa zriadenom v elektronickom úložisku na webovej stránke Úradu pre verejné obstarávanie je vo forme linku uvedená informácia o verejnom portáli systému JOSEPHINE – kde budú všetky informácie k dispozícii.

V prípade nejasností alebo potreby objasnenia požiadaviek a podmienok účasti vo verejnom obstarávaní, uvedených v oznámení o vyhlásení verejného obstarávania a/alebo v súťažných podkladoch, v inej sprievodnej dokumentácii a/alebo iných dokumentoch poskytnutých verejným obstarávateľom v lehote na predkladanie ponúk, môže ktorýkoľvek zo záujemcov požiadať prostredníctvom komunikačného rozhrania systému JOSEPHINE.

Verejný obstarávateľ poskytuje vysvetlenie informácií potrebných na vypracovanie ponuky, na preukázanie splnenia podmienok účasti všetkým záujemcom, ktorí sú mu známi prostredníctvom komunikačného rozhrania systému JOSEPHINE. Na tomto mieste budú dostupné všetky informácie potrebné na vypracovanie ponuky.

Všetky podania a dokumenty súvisiace s uplatnením revíznych postupov záujemcami/uchádzačmi sú medzi verejným obstarávateľom a záujemcami/uchádzačmi doručované prostredníctvom komunikačného rozhrania systému JOSEPHINE.

### **23. Všeobecné informácie k webovej aplikácií JOSEPHINE**

JOSEPHINE je na účely tohto verejného obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne <https://josephine.proebiz.com>

Na bezproblémové používanie systému JOSEPHINE je nutné používať jeden z podporovaných internetových prehliadačov:

Microsoft Internet Explorer verzia 11.0 a vyššia,

Mozilla Firefox verzia 13.0 a vyššia alebo

Google Chrome.

Hospodársky subjekt môže požiadať verejného obstarávateľa o vysvetlenie. Odpoveď na žiadosť o vysvetlenie bude uverejnené vo webovej aplikácií JOSEPHINE pri dokumentoch k tejto zákazke. Odpoveď na žiadosť o vysvetlenie sa bude považovať za doručenú okamihom uverejnenia vo webovej aplikácií JOSEPHINE. Verejný obstarávateľ o jeho uverejnení odošle správu všetkým známym záujemcom v deň uverejnenia.

Verejný obstarávateľ, ak je to nevyhnutné, môže doplniť informácie uvedené v súťažných podkladoch kedykoľvek počas lehoty na predkladanie ponúk.

### **24. Otváranie ponúk**

Otváranie ponúk sa uskutoční elektronicky dňa 13.4.2021 o 10:10 hod. v mieste sídla verejného obstarávateľa, na I. poschodí budovy v kancelárii číslo 8 Mestského úradu. Otváranie ponúk bude verejné. Verejný obstarávateľ si vyhradzuje právo posunúť termín otvárania ponúk. Na otváraní ponúk budú zverejnené informácie podľa zákona o verejnom obstarávaní.

### **25. Vyhodnotenie ponúk**

Verejný obstarávateľ bude postupovať v súlade so zákonom o verejnom obstarávaní.

Komunikácia medzi uchádzačom/uchádzačmi a verejným obstarávateľom /komisiou na vyhodnotenie ponúk počas vyhodnotenia ponúk a vyhodnotenia splnenia podmienok účasti bude prebiehať elektronicky, prostredníctvom komunikačného rozhrania systému JOSEPHINE. Uchádzač musí písomné vysvetlenie/doplnenie ponuky na základe požiadavky doručiť verejnému obstarávateľovi prostredníctvom určenej komunikácie v systému JOSEPHINE.

Verejný obstarávateľ bezodkladne prostredníctvom komunikačného rozhrania systému JOSEPHINE upovedomí uchádzača, že bol vylúčený alebo že jeho ponuka bola vylúčení s uvedením dôvodu a lehoty, v ktorej môže byť doručená námietka.

Úspešnému uchádzačovi bude prostredníctvom komunikačného rozhrania systému JOSEPHINE bezodkladne zaslané oznámenie, že jeho ponuku prijíma a neúspešným uchádzačom zaslané oznámenie, že ich ponuka neuspela s uvedením dôvodov, pre ktoré ich ponuka nebola prijatá.

Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, t.j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

### **26. Kritériá na vyhodnotenie ponúk a pravidlá ich uplatnenia**

Uchádzač vloží svoju cenovú ponuku, ako celkovú cenu vo finančnom vyjadrení, do formulára v aplikácií JOSEPHINE, uviesť maximálne na dve desatinné miesta. Do konečnej ceny zákazky, teda ceny, ktorá bude zmluvnou cenou, sú započítané všetky doteraz vynaložené výdavky a v budúcnosti vynaložené výdavky úspešného uchádzača, súvisiace s plnením predmetu tejto zákazky. Prípadné zmeny sú upravené zmluvou.

Ponuky budú vyhodnocované na základe stanovených kritérií v týchto súťažných podkladoch a v súlade so zákonom o verejnom obstarávaní. Kritérium na vyhodnotenie ponúk je najnižšia celková cena za predmet zákazky zaokrúhlená na dve desatinné miesta. V prípade identifikovania rôzneho návrhu na plnenie v ponuke uchádzača (napr. iný návrh v zmluve a iný návrh vo formulári v systéme JOSEPHINE) bude komisia postupovať v súlade s výkladovým stanoviskom Úradu pre verejné obstarávanie č. 5/2016. Komisia na vyhodnotenie ponúk hodnotí ponuky podľa týchto súťažných podkladov a v súlade so zákonom o verejnom obstarávaní.

### **27. Informácia o výsledku vyhodnotenia ponúk a uzavretie zmluvy**

* Následne v súlade s § 117 komisia vyhodnotí splnenie podmienok účasti
* Úspešným uchádzačom v tejto súťaži sa stane uchádzač, ktorého určí komisia za úspešného.
* Úspešný uchádzač je povinný poskytnúť verejnému obstarávateľovi riadnu súčinnosť potrebnú na uzavretie zmluvy s úspešným uchádzačom tak, aby mohla byť uzavretá podľa   
  § 56 zákona o verejnom obstarávaní, ak bol na jej uzatvorenie písomne vyzvaný.
* Verejný obstarávateľ pristúpi k uzavretiu zmluvy v súlade s § 56 zákona o verejnom obstarávaní Verejný obstarávateľ vyzve uchádzača na poskytnutie súčinnosti k podpisu zmluvy.
* Verejný obstarávateľ apeluje na uchádzačov, aby pristúpili zodpovedne k poskytnutiu súčinnosti k podpisu zmluvy najmä, aby včas zabezpečili registráciu do Registra partnerov verejného sektora (podľa zákon č. 315/2016 Z.z.), resp. overili registráciu v Registri partnerov verejného sektora podľa § 22 zákona č. 315/2016 Z.z. a to vo vzťahu k sebe ako zmluvnej strane a zároveň vo vzťahu k subdodávateľom, na ktorých sa táto povinnosť vzťahuje podľa zákona č. 315/2016 Z.z. Uchádzač bude postupovať pri registrácií podľa zákona č. 315/2016 Z.z.

# **28.** **Podmienky poskytnutia súčinnosti k podpisu zmluvy**

* + Za poskytnutie riadnej súčinnosti potrebnej na uzavretie zmluvy v príslušnej časti predmetu zákazky sa považuje:
* Predloženie zoznamu subdodávateľov podľa bodu 28 týchto súťažných podkladov
* Predloženie Časového harmonogramu zhotovenia diela (podpísaný štatutárnym orgánom uchádzača alebo osobou oprávnenou konať za uchádzača, resp. za skupinu dodávateľov) podľa požiadaviek uvedených v zmluve o dielo.
  + Vyzvaný uchádzač v lehote určenej vo výzve doručí verejnému obstarávateľovi podpísanú zmluvu o dielo na príslušnú časť predmetu zákazky v príslušnom počte vyhotovení a vyššie uvedené doklady. Návrh zmluvy, ktorý je súčasťou súťažných podkladov je záväzný a nie je možné ho nijako meniť, to neplatí pre úpravy chýb v písaní (pravopisné chyby, preklepy, medzery v texte a pod.), ktoré nemenia význam konkrétnych ustanovení. Vyzvaný uchádzač doplní do zmluvy svoje identifikačné údaje, ponúknuté ceny, ktoré zodpovedajú predloženej ponuke, informácie týkajúce sa subdodávateľov a údaje na kontaktné osoby.

# 

# **29. Využitie subdodávateľov pri plnení zmluvy**

* + Verejný obstarávateľ bude na účely overenia zákonnej podmienky v § 11 zákona o verejnom obstarávaní rozlišovať:
    - osoby podľa § 2 ods. 5 písm. e) zákona o verejnom obstarávaní, ktoré majú povinnosť sa zapísať do registra partnerov verejného sektora, a
    - osoby podľa § 2 ods. 1 písm. a) bod 7 zákona č. 315/2016 Z.z. spĺňajúce limity uvedené v § 2 zákona č. 315/2016 Z.z.
  + Verejný obstarávateľ bude na účely plnenia zmluvy vyžadovať v zmluve údaje o:
    - subdodávateľoch podľa § 2 ods. 5 písm. e) zákona o verejnom obstarávaní, ktorých plnenie pozostáva z poskytovania služby alebo realizovania určitých stavebných prác bez ohľadu na rozsah ich plnenia a
    - subdodávateľoch podľa § 2 ods. 1 písm. a) bod 7 zákona č. 315/2016 Z. z. spĺňajúcich limity uvedené v § 2 zákona č. 315/2016 Z. z., a to z dôvodu splnenia si povinnosti overenia zápisu v registri partnerov verejného sektora.
  + Verejný obstarávateľ nevyžaduje v ponuke uviesť zoznam subdodávateľov, ktorí sú uchádzačovi známi v čase predkladania ponuky. Najneskôr v momente uzatvorenia zmluvy, ktorá je výsledkom tejto súťaže v príslušnej časti predmetu zákazky, predloží úspešný uchádzač v danej časti predmetu zákazky zoznam všetkých subdodávateľov, ktorí sa budú podieľať na plnení zmluvy. Zoznam známych subdodávateľov je prílohou zmluvy o dielo a je potrebné v ňom uviesť požadované údaje o subdodávateľoch. Verejný obstarávateľ nevyžaduje tieto údaje o dodávateľoch tovarov, ktoré úspešný uchádzač použije na plnenie zmluvy.
  + Verejný obstarávateľ vyžaduje od subdodávateľov, aby disponovali oprávnením na príslušné plnenie zmluvy podľa § 32 ods. 1 písm. e) zákona o verejnom obstarávaní. Táto skutočnosť sa preukazuje podľa pravidiel uvedených v zmluve o dielo. To neplatí pre subdodávateľov, ktorých kapacity alebo zdroje boli využívané k preukázaniu splnenia podmienok účasti. Tieto osoby musia spĺňať v plnom rozsahu požiadavky podľa § 32 zákona o verejnom obstarávaní.
  + Všetky pravidlá týkajúce sa zmeny subdodávateľa sa nachádzajú v návrhu zmluvy o dielo.

# **30. Dôvernosť procesu verejného obstarávania**

* + Členovia komisie na vyhodnotenie ponúk a zodpovedné osoby verejného obstarávateľa nesmú počas prebiehajúcej súťaže poskytovať alebo zverejňovať informácie o obsahu ponúk ani uchádzačom, ani žiadnym iným tretím osobám, to neplatí pre osoby zabezpečujúce proces verejného obstarávania.
  + Verejný obstarávateľ neposkytne informácie týkajúce sa zadávania zákazky, uzavierania zmluvy, ak by ich poskytnutie bolo v rozpore so zákonom, s verejným záujmom alebo by mohlo poškodiť oprávnené záujmy iných osôb, alebo by bránilo čestnej hospodárskej súťaži.
  + Verejný obstarávateľ je povinný zachovávať mlčanlivosť o obchodnom tajomstve a o informáciách označených ako dôverné, ktoré mu uchádzač poskytol; na tento účel uchádzač označí, ktoré skutočnosti sú obchodným tajomstvom. Za dôverné informácie je na účely tohto zákona možné označiť výhradne technické riešenia a predlohy, návody, výkresy, projektové dokumentácie, modely, spôsob výpočtu jednotkových cien a ak sa neuvádzajú jednotkové ceny ale len cena, tak aj spôsob výpočtu ceny a vzory. Ustanoveniami prvej a druhej vety nie sú dotknuté ustanovenia zákona, ukladajúce povinnosť verejného obstarávateľa oznamovať či zasielať úradu dokumenty a iné oznámenia, ako ani ustanovenia ukladajúce verejnému obstarávateľovi a úradu zverejňovať dokumenty a iné oznámenia podľa zákona o verejnom obstarávaní a tiež povinnosti zverejňovania zmlúv podľa osobitného predpisu.
  + Uchádzač, ktorého ponuka bude prijatá a s ktorým bude uzavretá zmluva (ďalej aj ako „dodávateľ“), ako aj akýkoľvek iný subjekt, s ktorým je/bude dodávateľ prepojený alebo ku ktorému je/bude pridružený (ďalej len „pridružený podnik“), prípadne jeho dodávatelia vo vzťahu k plneniu uzavretej zmluvy (ďalej len „subdodávateľ“), vrátane ich pracovníkov, budú povinní dodržiavať mlčanlivosť vo vzťahu ku skutočnostiam, zisteným počas plnenia zmluvy/platnosti zmluvy, resp. súvisiace s predmetom plnenia zmluvy. Všetky dokumenty, ktoré dodávateľ od verejného obstarávateľa obdrží, vyhotoví podľa požiadaviek verejného obstarávateľa a v súlade s uzavretou zmluvou, budú dôverné a nebude možne ich použiť bez predchádzajúceho súhlasu verejného obstarávateľa.

# **31. Súhlas so spracovaním osobných údajov**

* + V súvislosti so zadávaním tejto zákazky bude verejný obstarávateľ spracúvať osobné údaje fyzických osôb uvedených v ponuke každého uchádzača, ktorý predložil ponuku v lehote na predkladanie ponúk. Uchádzač pre tento účel zabezpečí súhlas dotknutých osôb v dokumente, kde sa nachádzajú osobné údaje dotknutej osoby. Predložením ponuky uchádzač súhlasí so spracovaním osobných údajov fyzických osôb uvedených v ponuke na účely zabezpečenia riadneho postupu verejného obstarávania.
  + Osobné údaje budú spracúvané v súlade s platnou legislatívou za účelom predloženia ponuky, jej vyhodnotenia a zverejnenia v súlade so zákonom o verejnom obstarávaní.
  + Práva osoby, ktorej osobné údaje sa spracúvajú, sú upravené v zákone č. 18/2018 o ochrane osobných údajov a o zmene a doplnení niektorých zákonov (ďalej aj ako „zákon o ochrane osobných údajov“).

Verejný obstarávateľ má za to, že predložením ponuky uchádzač zodpovedá za zabezpečenie aj súhlasov všetkých ostatných dotknutých osôb so spracovaním osobných údajov uvedených v predloženej ponuke podľa zákona o ochrane osobných údajov. Uvedené platí aj pre prípad, keď ponuku predkladá skupina dodávateľov

### **32. Generálna klauzula**

Verejný obstarávateľ bude pri uskutočňovaní tohto postupu zadávania zákazky postupovať v súlade so zákonom č. 343/2015 Z.z. o verejnom obstarávaní, prípadne inými všeobecne záväznými právnymi predpismi. Všetky ostatné informácie, úkony a lehoty sa nachádzajú v zákone o verejnom obstarávaní.

### **33. Prílohy**

**Prílohami k týmto súťažným podkladom sú:**

Príloha č. 01\_ Projektová dokumentácia – materská škola

Príloha č. 02\_ Realizačná zmluva – materská škola